CELEX: 62014TN0831
Language: sk
Date: 2014-12-24 00:00:00
Title: Vec T-831/14: Žaloba podaná 24. decembra 2014 – Alfamicro/Komisia

2.3.2015   
            
            
               SK
            
            
               Úradný vestník Európskej únie
            
            
               C 73/42
            
         
      Žaloba podaná 24. decembra 2014 – Alfamicro/Komisia
      (Vec T-831/14)
      (2015/C 073/54)
      Jazyk konania: portugalčina
      
         Účastníci konania
      
      
         Žalobkyňa: Alfamicro – Sistemas de Computadores, Sociedade Unipessoal, Lda (Cascais, Portugalsko) (v zastúpení: G. Gentil Anastácio a D. Pirra Xarepe, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Komisie z 28. októbra 2014 týkajúce sa Grant Agreement č. 238882, ktoré bolo prijaté v rámci realizácie finančného auditu 12-DAS-03, so všetkými právnymi dôsledkami, a to najmä zrušil oznámenie o zaťažení sumy 467 131 eur a pripísanie tejto sumy v prospech žalobkyni.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod sa odvoláva na porušenie zásady proporcionality. V rámci projektov Save Energy totiž žalobkyňa uzatvorila s Komisiou Grant Agreement, ktorého predmetom bolo spolufinancovanie tohto projektu. Žalobkyňa uvádza, že všetky ciele tohto projektu boli dosiahnuté a že Komisia sa vo vyššie uvedenom rozhodnutí z 28. októbra 2014 (ďalej len „napadnuté rozhodnutie“) opierala iba o formálne a čisto účtovné a dokumentačné aspekty a dosiahnuté výsledky nezohľadnila. Vrátenie vymáhanej sumy predstavuje vzhľadom na jej postavenie MSP neprimerané zaťaženie a obmedzuje jej slobodu konania, čo jednoznačne porušuje zásadu proporcionality.
               
            
                  2.
               
               
                  Druhý žalobný dôvod sa odvoláva na porušenie zásad legitímnej dôvery a riadnej správy veci verejných. Komisia totiž v priebehu 32 mesiacov realizácie projektu nikdy žalobkyni nevytýkala jej postup. Žalobkyňa na základe tohto správania vychádzala z toho, že Komisia bola spokojná s údajmi, ktoré jej predkladala. Napadnuté rozhodnutie je preto závažným porušením právnej istoty. Navyše žalobkyňa na základe toho, že nezrovnalosti vytýkané v napadnutom uznesení Komisia nekonštatoval včas, došla k presvedčeniu, že jej postup je správny. Takto vytvorené presvedčenie musí byť chránené zásadou legitímnej dôvery. Komisia tým nesplnila svoju kontrolnú povinnosť a následne porušila zásadu riadnej správy veci verejných.
               
            
                  3.
               
               
                  Tretí žalobný dôvod sa odvoláva na porušenie zmluvy. Komisia sa totiž dopustila závažných chýb v posudzovaní, keďže nezohľadnila argumenty a tvrdenia žalobkyne a chybne preskúmala podklady a údaje, ktoré žalobkyňa riadne predložila. Prijatím napadnutého rozhodnutia žalobkyňa porušila Grant Agreement. Počas rozhovorov s Komisiou bolo preukázané, že žalobkyňa dodržala zmluvné ustanovenia a že predpoklady pre poskytnutie financií v rámci projektu Energy Save boli splnené.
               
            
                  4.
               
               
                  Štvrtý žalobný dôvod sa odvoláva na porušenie povinnosti odôvodnenia. Odôvodnenie rozhodnutia Komisie je totiž výslovne strohé a neopisuje a neuvádza skutočnosti a konania, ktoré boli predmetom šetrenia a posudzovania.